
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 349 (1) 

Επαγγελματικά δικαιώματα πτυχιούχων του τμήματος Λογιστικής της 
Σχολής Διοίκησης και Οικονομίας των Τεχνολογικών Εκπαιδευτι¬ 
κών Ιδρυμάτων (Τ.Ε.Ι.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδ. γ' της παρ. 2 του άρθρου 25 του Ν. 1404/ 
1983 (ΦΕΚ 173). 

2. Την από 12.5.1987 γνωμοδότηση του Συμβουλίου Τεχνολογι¬ 
κής Εκπαίδευσης (Σ.Τ.Ε.). 

3. Την αριθμ. 678/1988 και 56/1989 γνωμοδότηση του Συμβου¬ 


λίου της Επικράτειας με πρόταση των Υπουργών Προεδρίας της Κυ¬ 
βέρνησης, Οικονομικών και Εθνικής Παιδείας και Θρησκευμάτων, 
αποφασίζουμε: 

Άρθρο 1 

Πτυχιούχοι Τμήματος Λογιστικής 

1. Οι πτυχιούχοι του τμήματος Λογιστικής της Σχολής Διοίκησης 

και Οικονομίας των Τεχνολογικών Εκπαιδευτικών Ιδρυμάτων έχουν τα 
ακόλουθα επαγγελματικά δικαιώματα: , 

α) Απασχολούνται σε θέματα λογιστηρίου στον ιδιωτικό τομέα και 
δημόσιο τομέα. 

β) Ειδικότερα μπορούν να απασχοληθούν,.είτε σε λογιστήρια, είτε σε 
τμήματα ή χώρους που έχουν οργανική σχέση με το λογιστήριο σε θέ¬ 
ματα: 

0 τήρησης και ενημέρωσης λογιστικών βιβλίων για τα οποία απαι¬ 
τούνται επιστημονικές αναλύσεις των οικονομικών πράξεων όπως, βι¬ 
βλίο ταμείου, βιβλίο διαφόρων πράξεων, βιβλίο, αγορών, βιβλίο πωλή- 
σεων, βιβλίο παραγωγής και κοστολογίου κ.λπ. 

ιι) τήρησης λογιστικών βιβλίων στα οποία καταχωρούνται περιοδικά 
τα περιουσιακά στοιχεία των Οικονομικών μονάδων καθώς και συνα¬ 
φείς λογιστικές καταστάσεις, όπως βιβλίο απογραφών και ισολογισμών 
κ.λπ. 

ιιι) σύνταξη καταστάσεων ή άλλων εγγράφων που περιέχουν ανάλυση 
και λογιστική διατύπωση οικονομικών πράξεων συνδεομένων με τα λο¬ 
γιστικά βιβλία χειρογράφων ή μηχανογραφημένων. 

ιν) τήρηση και έκδοση στοιχείων που χρησιμεύουν στο λογιστήριο σαν 
στοιχεία πρώτης εγγραφής όπως τιμολογίων, διπλοτύπων εισπράξεως 
κ.λπ. \ , . 

ν) ενημέρωση καρτελλών. 
νι) καταγραφή περιουσιακών στοιχείων. 

νιι) τήρηση βιβλίων και στοιχείων κοστολογίου, βιβλίων και στοι¬ 
χείων αποθήκης. 

• νιιι) μισθοδοσία. 

ιχ) τήρηση διαφόρων στοιχείων και βιβλίων που προβλέπονται από 
τις διατάξεις της κείμενης νομοθεσίας. 

χ) κατεύθυνση και παρακολούθηση της εφαρμογής του όλου λογιστι¬ 
κού συστήματος των οικονομικών μονάδων και 

χι) κατεύθυνση και παρακολούθηση των εργασιών σε συναφή με το 
λογιστήριο τμήματα, όπως κοστολόγησης, αγορών, προμηθειών κ.λπ. 

2. Οι παραπάνω πτυχιούχοι μετά τη συμπλήρωση πενταετούς συνα¬ 
φούς προϋπηρεσίας μπορούν να καλύπτουν τις θέσεις του κατά νόμο 
υπεύθυνου λογιστή, να ιδρύουν και να λειτουργούν λογιστικά γραφεία, 
σύμφωνα με τις ισχύουσες διατάξεις στα οποία παρακολουθούν και ενη- 
μερώνρυν βιβλία των κατηγοριών Α, Β και Γ του Κώδικα Φορολογι¬ 
κών Στοιχείων. 

3. Οι παραπάνω πτυχιούχοι μπορούν να ελέγχουν >·,αι να θεωρούν τις 
υποβαλλόμενες από τους υπόχρεους τήρησης Α, Β και Γ κατηγορίας βι¬ 
βλίων του Κώδικα Φορολογικών Στοιχείων, δηλώσεις προς τις αρμό¬ 
διες Οικονομικές Εφορίες, όπως δηλώσεις εισοδήματος, Φόρου Προστι¬ 
θέμενης Αξίας κ.λπ. 

4. Οι πτυχιούχοι του παραπάνω τμήματος μπορούν να διορίζονται 
στην εκπαίδευση, σύμφωνα με την χάθε φορά ισχύουσα νομοθεσία. 

Άρθρο 2 

Η ισχύς αυτού του Προεδρικού Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας χαι θρησκευμάτων αναθέτουμε τη 
δημοσίευση χαι εκτέλεση του παρόντος διατάγματος. 

Αθήνα, 8 Ιουνίου 1989 

' Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

, ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

'■ ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΝΑΣΤΑΣΙΟΣ ΠΕΠΟΝΗΣ ΔΗΜΗΤΡΗΣ ΤΣΟΒΟΛΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ Α. ΠΑΠΑΝΔΡΕΟΥ 
- 4 - - 

ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ, 350 (2) 

Επαγγελματικά δικαιώματα πτυχιούχων του τμήματος Στελεχών Λο¬ 
γιστηρίου της Ανωτέρας Σχολής Στελεχών Επιχειρήσεων των Κέ¬ 
ντρων Ανωτέρας Τεχνικής και Επαγγελματικής Εκπαιδεύσεως 
(Κ.Α.Τ.Ε.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 4 του άρθρου 37 του Ν. 1404/1983 
(ΦΕΚ 173), σε συνδυασμό με τις διατάξεις της παρ. 1 του άρθρου 51 
του Ν. 576/1977 (ΦΕΚ 102) και τις διατάξεις των παρ. 1 και 2 του 
άρθρου 2 του Ν. 298/1976 (ΦΕΚ 89). 

2. Την. από 13.2.1987 γνωμοδότηση του Συμβουλίου Τεχνολογι¬ 
κής Εκπαίδευσης (Σ.Τ.Ε.). 

3. Την αριθμ. 676/1988 και60/1989 γνωμοδότηση του Συμβου¬ 
λίου της Επικράτειας με πρόταση των Υπουργών Προεδρίας της Κυ¬ 
βέρνησης, Εθνικής Παιδείας και θρησκευμάτων και Οικονομικών, 
αποφασίζουμε: 

Άρθρο μόνο 
Στελέχη Λογιστηρίου 

1. Οι πτυχιούχοι τόυ τμήματος Στελεχών Λογιστηρίου της Ανωτέ¬ 
ρας Σχολής Στελεχών Επιχειρήσεων των Κέντρων Ανωτέρας Τεχνικής 
και Επαγγελματικής Εκπαιδεύσεως (Κ.Α,Τ,Ε.Ε.) και των ισοτίμων 
σχολών έχουν τα ακόλουθα επαγγελματικά δικαιώματα: 

1. Απασχολούντοιι σε θέματα λογιστηρίου στον ιδιωτικό τομέα, στο 
δημόσιο τομέα. 

2. Ειδικότερα απασχολούνται, είτε σε λογιστήρια, είτε σε τμήματα ή 
χώρους που έχουν οργανική σχέση με το λογιστήριο σε θέματα: 

α) τήρησης και ενημέρωσης λογιστικών βιβλίων για τα οποία απαι¬ 
τούνται επιστημονικές αναλύσεις των οικονομικών πράξεων όπως, βι¬ 
βλίο ταμείου, βιβλίο διαφόρων πράξεων, βιβλίο αγορών, βιβλίο πωλή- 
σεων, βιβλίο παραγωγής και κοστολογίου, 

β) τήρησης λογιστικών βιβλίων, στα οποία καταχωρούνται περιο¬ 
δικά τα περιουσιακά στοιχεία των οικονομικών μονάδων, όπως βιβλίο 
απογραφών και ισολογισμών και συναφών λογιστικών καταστά¬ 
σεων, 

γ) σύνταξης καταστάσεων ή άλλων εγγράφων που περιέχουν ανά¬ 
λυση και λογιστική διατύπωση οικονομικών πράξεων συνδεομένων με 
τα λογιστικά βιβλία, χειρογράφων ή μηχανογραφημένων, 

δ) τήρησης και έκδοσης στοιχείων που χρησιμεύουν στο λογιστήριο 
όπως, τιμολογίων, διπλοτύπων εισπράξεων, έξωλογιστικού ημερολο¬ 
γίου, ημερησίων καταστάσεων συναλλακτικών πράξεων, 
ε) ενημέρωσης καρτελλών, 
στ) απογραφής περιουσιακών στοιχείων, 

ζ) τήρησης βιβλίων και στοιχείων κοστολογίου, βιβλίων και στοι¬ 
χείων αποθήκης, 
η) μισθοδοσίας, 

θ) τήρησης διαφόρων στοιχείων και βιβλίων που προβλέπονται από 
τις διατάξεις της κείμενης νομοθεσίας. 

ι) κατεύθυνσης και παρακολούθησης της εφαρμογής του όλου λογι¬ 


στικού συστήματος των οικονομικών μονάδων και 

ια) κατεύθυνσης και παρακολούθησης των εργασιών σε συναφή με το 
λογιστήριο τμήματα και ιδίως κοστολόγησης, αγορών, προμηθειών. 

3. Ασκούν καθήκοντα του κατά νόμο υπεύθυνου λογιστή μετά τη συ¬ 
μπλήρωση πενταετούς προϋπηρεσίας σε λογιστικοοικονομικούς κλά¬ 
δους του δημόσιου ή ιδιωτικού τομέα. 

■ 4. Με τις προϋποθέσεις της προηγούμενης παραγράφου ιδρύουν και 
λειτουργούν λογιστικά γραφεία στα οποία παρακολουθούν και ενημερώ- 
'νουν βιβλία των κατηγοριών Α και Β του Κώδικα Φορολογικών Στοι¬ 
χείων. 

5. Ελέγχουν και θεωρούν τις υποβαλλόμενες από τους υπόχρεους τή¬ 
ρησης Α και Β κατηγορίας βιβλίων του Κώδικα Φορολογικών Στοι¬ 
χείων δήλώσεις προς τις αρμόδιες Οικονομικές Εφορίες, κυρίως δηλώ¬ 
σεις εισοδήματος. Φόρου Προστιθέμενης Αξίας. 

6. Απασχολούνται στην εκπαίδευση και κατάρτιση, σύμφωνα με την 
κάθε φορά ισχύουσα νομοθεσία. 

Η ισχύς αυτού του Προεδρικού Διατάγματος αρχίζει από τη δημο¬ 
σίευσή τόυ στην Εφημερίδα της Κυβερνήσεως. 

■ Στον Υπουργό Εθνικής Παιδείας και θρησκευμάτων αναθέτουμε ττ 
δημοσίευση και εκτέλεση του παρόντος διατάγματος. 

Αθήνα, 8 Ιουνίου 1989 

0 1 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ . 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΝΑΣΤΑΣΙΟΣ ΠΕΠΟΝΗΣ ΔΗΜΗΤΡΗΣ ΤΣΟΒΟΛΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ Α. ΠΑΠΑΝΔΡΕΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 351 (3 

Καθορισμός Επαγγελματικών δικαιωμάτων των πτυχιούχων των τμη 
μάτων α) Νοσηλευτικής, β) Μαιευτικής, γ) Επισκεπτών και Επισκε 
πτριών Υγείας της Σχολής Επαγγελμάτων Υγείας και Πρόνοιας κα 
δ) του τμήματος Διοίκησης μονάδων Υγείας και Πρόνοιας της Σχο 
λής Διοίκησης και Οικονομίας των Τεχνολογικών Εκπαιδεύτικώ' 
Ιδρυμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδ. γ τής παρ. 2 του άρθρου 25 του Ν. 1404/8; 
(ΦΕΚ 173/24.11.83 τ.Α'). 

2. Την από 8/2.9.87 γνωμοδότηση του Συμβουλίου Τεχνολογική 
Εκπαίδευσης. 

3. Την αρ. 674/1988 και 61/1989 γνωμοδότηση του Συμβούλιο 
της Επικράτειας με πρόταση των Υπουργών Προεδρίας της Κυβέρνη 
σης, Υγείας, Πρόνοιας και Κοινωνικών Ασφαλίσεων και Εθνικής Παι 
δείας και θρησκευμάτων, αποφασίζουμε: 

Άρθρο 1 

Επαγγελματικά δικαιώματα 
Πτυχιούχων του τμήματος Νοσηλευτικής 
της Σχολής Επαγγελμάτων Υγείας και Πρόνοιας 

. 1. Οι πτυχιούχοι του τμήματος Νοσηλευτικής της Σχολής Επαγγε) 
μάτων Υγείας και Πρόνοιας των Τεχνολογικών Εκπαιδευτικών Ιδρι 
μάτων που φέρουν τον επαγγελματικό τίτλο «Νοσηλευτής Νοσηλεύτρια 
(παρ. 2, άρθρο 5 του Ν. 1579/85) αποκτούν ειδικές επιστημονικές κο 
τεχνικές γνώσεις σε όλο το φάσμα της γενικής νοσηλευτικής φροντίδαι 
ως πολυδύναμοι νοσηλευτές γενικών φροντίδων. 

2. Οι νοσηλευτές έχουν δικαίωμα απασχόλησης είτε ως στελέχη νε 
σηλευτικών μονάδων, στον ιδιωτικό και δημόσιο τομέα, είτε ως αυτοο 
πασχολούμενοι σε όλο το φάσμα παροχής νοσηλευτικών φροντίδων κο 
ειδικότερα με τα εξής αντικείμενα και δραστηριότητες. 

2.1. Νοσηλευτικές πράξεις που γίνονται με δική τους απόφαση κο 
ευθύνη εκτέλεσης προς κάλυψη των αναγκών του ανθρώπου σαν βιοψι 
χοκοινωνική οντότητα, στους τομείς υγιεινής, του ίδιου και του περί 
βάλλοντός του, ασφάλειας, άνεσης, υποβοήθησης οργανικών λειτου; 
γιών, διατήρησης ισοζυγιών του. 

2.1.1. Παροχή ολοκληρωμένης και εξατομικευμένης φροντίδας ο 

κλινήρεις αρρώστους, όλων των ηλικιών, που πάσχουν από διάφορα νο¬ 
σήματα. 

2.1.2. Λήψη νοσηλευτικών μέτρων και επίβλεψη ανάπαυσης και 
ύπνου. 

2.1.3. Λήψη μέτρων για πρόληψη και φροντίδα επιπλοκών από μα¬ 
κροχρόνια κατάκλιση. 

2.1.4. Κάλυψη των αδυναμιών αυτοφροντίδας. 

2.1.5. Υποβοήθηση και φροντίδα λειτουργιών απέκκρισης εντέρου 
και ουροδόχου κύστης. 

2.1.6. Λήψη νοσηλευτικών μέτρων για παραγωγή αναπνευστικής 
λειτουργίας. 

'2.1.7. Στενή παρακολούθηση αρρώστων για έγκαιρη διαπίστωση 
δυσχερειών ή επιπλοκών από τη νόσο, τις διαγνωστικές εξετάσεις και τα 
θεραπευτικά σχήματα. 

2.1.8. Λήψη μέτρων για πρόληψη ατυχημάτων στο χώρο παροχής 
νοσηλευτικής φροντίδας. 

2.1.9. Απομόνωση και δήλωση αρρώστου με λοιμώδες νόσημα. 

2.1.10. Προθανάτια υποστήριξη και φροντίδα του αρρώστου και με¬ 
ταθανάτια φροντίδα του αρρώστου, στο θάλαμο και υποστήριξη της οι¬ 
κογένειας. 

2.1.11. Σίτιση αρρώστου με-όλους τους τρόπους 

2.1.12. Εφαρμογή φυσικών μέσων για πρόκληση υποθερμίας και 
επισπαστικών. 

2.1.13. Πληροφόρηση του αρρώστου και των οικείων του σε θέματα 
που αφορούν 

- τη λειτουργία του νοσοκομείου 

- τη νομοθεσία των υπηρεσιών υγείας 

- την εφαρμοζόμενη θεραπευτική αγωγή 

2.1.14. Εκπαίδευση και παροχή βοήθειας στον άρρωστο με σκοπό 
την αυτοφροντίδα. 

2.1.15. Εκπαίδευση και παροχή βοήθειας στους οικείους του αρρώ¬ 
στου με σκοπό την συνέχιση της φροντίδας στο σπίτι. 

2.1.16. Φροντίδα και υποστήριξη αρρώστου και περιβάλλοντος όταν 
υπάρχει χρόνιο ή ανίατό νόσημα. 

2.1.17. Βοήθεια στην επικοινωνία μεταξύ αρρώστου, οικογένειας, 
γιατρού, προσωπικού του νοσοκομείου άλλων κοινωνικών και κοινοτι¬ 
κών ιδρυμάτων' και 

2.1.18. Διενέργεια γραπτής και προφορικής ενημερωτικής επικοι¬ 
νωνίας με τα μέλη της υγειονομικής ομάδας και άλλους συναφείς Οργα¬ 
νισμούς. 

,·''2.1.19. Συνεργασία στο συντονισμό των ενεργειών για την πρόληψη, 
θεραπεία και αποκατάσταση. 

2.2. Πράξεις σε απουσία γιατρού: . 

2.2.1, Εφαρμογή πρωτοκόλλου επειγουσών ενεργειών σε χώρους ή 
μονάδες όπου δεν είναι σπάνια προβλεπτά οξέα συμβάντα. 

2.2.2. Εφαρμογή πρώτων βοηθειών. 

2.3. Πράξεις μετά από γνωμάτευση γιατρού και εκτέλεση από τον 
νοσηλευτή. 

Ο νοσηλευτής έχει την ικανότητα λόγω σπουδών και πρακτικής 
εμπειρίας να εκτελεί και τις πιο περίπλοκες πράξεις κατ’ εφαρμογή του 
θεραπευτικού προγράμματος: 

2.3.1. Μετρήσεις διαφόρων παραμέτρων που εμπίπτουν στις αρμο¬ 
διότητες του νοσηλευτή. 

2.3.2. Χορήγηση φαρμάκων από όλες τις οδούς. 

2.3.3. Χορήγηση οξυγόνου με όλους τους τρόπους. 

2.3.4. Πλήρης παρεντερική θρέψη. 

2.3.5. θεραπευτικά λουτρά. 

2.3.6. Βρογχική παροχέτευση εκκρίσεων. 

3. Οι νοσηλευτές έχουν δικαίωμα να: 

3.1. Συμμετέχουν σε περίπτωση θεομηνιών και εκτάκτων αναγκών 
στην κοινή προσπάθεια για την αντιμετώπιση υγειονομικών προβλημά¬ 
των. 

3.2. Συμμετέχουν σε όλα τα επίπεδα λήψης αποφάσεων του συστή- ' 
ματος υγείας για τον καθορισμό της πολιτικής υγείας. 

3.3. Καλύπτουν όλο το φάσμα της διοικητικής ιεραρχίας της σχετι¬ 
κής με τον τομέα της ειδικότητάς τους, σύμφωνα με την κάθε φορά 
ισχύουσα νομοθεσία. 

3.4. Καθορίζουν τα κριτήρια της νοσηλευτικής φροντίδας σε όλα τα 
πλαίσια της νοσηλευτικής άσκησης. 

3.5. Ασκούν κάθε άλλη επαγγελματική δραστηριότητα που εμφανί¬ 
ζεται στο αντικείμενο της ειδικότητάς τους με την εξέλιξη της τεχνολο¬ 


γίας σύμφωνα με τις ρυθμίσεις της κάθε φορά ισχύουσας νομοθεσίας. 

3.6. Καλύπτουν τομείς νοσηλευτικών ειδικοτήτων, ελλείψει ειδικών 
νοσηλευτών αφού εκπαιδευτούν με ταχύρρυθμα προγράμματα. 

4. Οι πτυχιούχοι του αναφερόμενου τμήματος απασχολούνται στην 
νοσηλευτική εκπαίδευση σύμφωνα με την κάθε φορά ισχύουσα νομοθε¬ 
σία. 

Ακόμη έχουν το δικαίωμα να επισημαίνουν προβλήματα για έρευνα ή 
μελέτη και να τις διεξαγάγουν με σκοπό την προαγωγή της νοσηλευτι¬ 
κής επιστήμης και μεθοδολογίας. 

5. Οι παραπάνω πτυχιούχοι ασκούν το επάγγελμα στο πλαίσιο των 
παραπάνω επαγγελματικών τους δικαιωμάτων μετά την απόκτηση 
άδειας άσκησης επαγγέλματος που χορηγείται από τις αρμόδιες υπηρε¬ 
σίες του Υπουργείου Υγείας Πρόνοιας και Κοινωνικών Ασφαλίσεων. 

Άρθρο 2 

Επαγγελματικά δικαιώματα 
Πτυχιούχοι του τμήματος Μαιευτικής 

της Σχολής Επαγγελμάτων Υγείας και Πρόνοιας 

1 

1. Οι πτυχιούχοι του τμήματος Μαιευτικής της Σχολής Επαγγελμά¬ 
των Υγείας και Πρόνοιας των Τεχνολογικών Εκπαιδευτικών Ιδρυμά¬ 
των Τ.Ε.Ι. με βάση τις εξειδικευμένες επιστημονικές και πρακτικές 
(κλινικές) γνώσεις τους ασχολούνται είτε αυτοδύναμα είτε σε συνεργα¬ 
σία με άλλους επιστήμονες στον ιδιωτικό και δημόσιο τομέα, είτε ως αυ¬ 
τοαπασχολούμενοι με την εφαρμογή της Νοσηλευτικής φροντίδας της 
εγκύου, επιτόκου, λεχώνας και νεογνού, της Γυναικολογικής αρρώστου 
καθώς επίσης, την οργάνωση και εφαρμογή του οικογενειακού προ¬ 
γραμματισμού και υγειονολογικής εκπαίδευσης ατόμων ή ομάδων σε 
θέματα της ειδικότητας της/του. 

2 . Οι παραπάνω πτυχιούχοι έχουν τα εξής καθήκοντα και δραστηριό¬ 
τητες. 

2.1. ΓΕΝΙΚΑ ΚΑΘΗΚΟΝΤΑ 

2.1.1. Εκτέλεση φαρμακευτικής αγωγής κατόπιν ιατρικής οδηγίας 
και παρασκευή παρεντερικών διαλυμάτων (από το στόμα, ορθό, κόλπο, 
ενέσεις υποδόριες, ενδομυϊκές, ενδοδερμικές, ενδοφλέβιες). 

2.1. Καθετηριασμός ουροδόχου "κύστης. 

2.1.3. Τοποθέτηση καθετήρα ΕΕνΑΙΝ κατόπιν ιατρικής οδη¬ 
γίας. 

2.1.4. Περιποίηση τραύματος και χειρουργικών τομών σε περιπτώ¬ 
σεις ανάγκης. 

2.1.5. Συρραφή μικροτραυμάτων σε περίπτωση ανάγκης. 

2.1.6. Λήψη αίματος για εργαστηριακές εξετάσεις. 

2.1.7. Λήψη επιχρισμάτων για έγκαιρη διάγνωση του Ο.α των γεν- 
νητικών (ΡΑΡ ΤΕ5Τ) και κολπικού εκκρίματος για μικροβιολογική 
εξέταση. 

2.1.8. Προετοιμασία και αποστείρωση εργαλμων και·υγειονομικού 
υλικού. 

2.1.9. Εξέταση ούρων εγκύου γυναίκας για την εξακρίβωση σακχά- 
ρου οξόνης και λευκώματος κατά την εξέταση. 

2.1.10. Λήψη και καταγραφή μαιευτικού ιστορικού. 

2.1.11. Παροχή ολοκληρωμένης Νοσηλευτικής φροντίδας της 
εγκύου επιτόκου, λεχώνας και νεογέννητου, στο Νοσοκομείο και στο 
σπίτι σύμφωνα* με καθηκοντολόγο. 

2.1.12. Τήρηση απαραίτητων εγγράφων, διαγραμμάτων, μη¬ 
τρώων, ιστορικών και αρχείων και με χρήση σύγχρονης τεχνολο- 

γίας. 

2.1.13. Συνταγογράφηση φαρμάκων. Βιταμίνη, Σίδηρο, Σπασμολυ- 
τικά, Πεθοδίνη, Μητροσυσταλτικά, Μητροσυσπαστικά και τοπικά αναι¬ 
σθητικά. 

2.1.14. Σωστή πληροφόρηση, παροχή οδηγιών σε θέματα οικογε¬ 
νειακού προγραμματισμού και εφαρμογή καθορισμένων μεθόδων οιντι- 
σύλληψης. 

2.1.15. Ενημέρωση της οικογένεκχς σε θέματα της αρμοδιότητιάς 
τούς. 

2.1.16. Εκτέλεση γραπτών οδηγιών που έχει ορισθεί από το γιατρό. 

2.1.17. Λήψη μέτρων για την πρόληψη και καταστολή των ενδονο- 
σοκομειακών λοιμώξεων. 

2.1.18. Έκδοση πιστοποιητικού γέννησης (δήλωση) σε περίπτωση 
εκτέλεσης τοκετού από την ίδια. 

2.2. ΕΙΔΙΚΑ ΚΑΘΗΚΟΝΤΑ 

2.2.1. Κατά την εγκυμοσύνη. 

2.2.1.1. Διάγνωση της εγκυμοσύνης και κλινική παρακολούθηση 

της φυσιολογικής εγκυμοσύνης. 

2.2.1.2. Έγγραφή ή συμβουλευτική παροχή οδηγιών για τις απα¬ 
ραίτητες εργαστηριακές εξετάσεις με σκοπό την όσο γίνεται έγκαιρη 
διάγνωση κάθε εγκυμοσύνης υψηλού κινδύνου και τη μεταφορά στα ει¬ 
δικά κέντρα ή κλήση του γιατρού. 

2.2.1.3. Παροχή οδηγιών στον τομέα της υγιεινής και της διατρο¬ 
φή· 

2.2.1.4. Κατάρτιση προγράμματος προετοιμασίας γονέων για το 

μελλοντικό τους ρόλο και εξασφάλιση πλήρους προετοιμασίας για τον 
φυσικό τοκετό (ψυχοπροφυλακτική). ' 

2.2.2. Κατά τον τοκετό 

2.2.2.1. Παρακολούθηση, φροντίδα, προετοιμασία και βοήθεια της 
επιτόκου κατά τον τοκετό. 

2.2.2.2. Έλεγχο της κατάστασης του εμβρύου και της λειτουργίας 
της μήτρας με όλα τα σύγχρονα τεχνολογικά μέσα (ΜΟΝΙΤΟΚ5 κ.τ.λ.) 
κατόπιν ιατρικής οδηγίας. 

2.2.2.3. Εκτέλεση φυσιολογικού τοκετού περιναιοτομίας μετά από 
τοπική αναισθησία και συρραφή περιεναίου, όπου χρειάζεται και μέχρι 
ρήξεως II βαθμού. 

2.2.2.4. Εκτέλεση τοκετού επί ισχιακής προβολής σε περίπτωση 
ανάγκης και απουσίας Μαιευτήρος. 

2.2.2.5. Έγκαιρη διάγνωση παθολογικών συμπτωμάτων στην επί¬ 
τοκο και το έμβρυο που απαιτούν παρέμβαση γιατρού και συνεργασία με 
το γιατρό σε περίπτωση μαιευτικής επέμβασης. 

2.2.2.6. Λήψη απαραίτητων και επειγόντων μέτρων που επιβάλλο¬ 
νται σε απουσία γιατρού, όπως είναι (δακτυλική αποκόλληση πλακού¬ 
ντα και επισκόπηση μήτρας), 

2.2.2.7. Επισκόπηση τραχήλου κόλπου. 

2.2.3. Κατά τη λοχεία. 

2.2.3.1. Παρακολούθηση και νοσηλευτική φροντίδα λεχώνας στο 
Νοσοκομείο και στο σπίτι μέχρι 6 βδομάδες. 

2.2.3.2· Παρακολούθηση και νοσηλευτική φροντίδα του νεογέννητου 
μέχρι την 28η μέρα. 

2.2.3.3. Παροχή βοήθειας και καθοδήγησης για την εγκατάσταση 
και διατηρήση του μητρικού θηλασμού. 

2.2.3.4. Παροχή οδηγιών για την τεχνητή διατροφή όπου χρειάζε¬ 
ται. 

2.2.3.5. Φροντίδα του νεογέννητου αμέσως μετά τον τοκετό, λήψη 
όλων των μέτρων που επιβάλλονται σε περίπτωση ανάγκης. 

2.2.3.6. Σε περίπτωση προώρου ή προβληματικού νεογέννητου ανα¬ 
λαμβάνει τη μεταφορά του στην κατάλληλη μονάδα. 

2.2.3.7. Προετοιμασία για την υποδοχή προώρου ή προβληματικού 
νεογνού και νοσηλευτική φροντίδα αυτού στις Νοσηλευτικές μονάδες. 

3. Οι πτυχιούχοι του τμήματος μαιευτικής έχουν τομείς απασχόλη¬ 
σης στους παρακάτω τομείς εργασίας: 

Τομείς εργασίας 

3.1. Πρωτοβάθμια φροντίδα: Κέντρα Υγείας, Περιφερειακά Ιατρεία, 
Αγροτικά Ιατρεία, Υγειονομικοί Σταθμοί, Μαιευτικά - Γυναικολογικά 
Ιατρεία ΙΚΑ, ΠΙΚΠΑ και άλλων Δημοσίων Επιχειρήσεων και Οργανι¬ 
σμών, στο Εθνικό Κέντρο άμεσης βοήθειας (ΕΚΑΒ) στις μονάδες μετα¬ 
φοράς επειγόντων μαιευτικών, γυν/κών και νεογνικών περιστατικών, 
κέντρα και τμήματα οικογενειακού προγραμματισμού. 

3.2. Δευτεροβάθμια και Τριτοβάθμια φροντίδα σε Γενικά και Ειδικά 
Νοσοκομεία. Μαιευτικά τμήματα (Αίθουσα τοκετών, εξωτερικά μαιευ¬ 
τικά τμήματα, Ιατρεία, τμήματα λεχώνων, φυσιολογικών νεογνών 1ου 
επιπέδου νοσηλείας, προγεννητικού ελέγχου, μονάδες εγκυμοσύνης 
υψηλού κινδύνου, εντατικής νοσηλείας νεογνών) Γυναικολογικά τμή¬ 
ματα, Γυναικολογική ογκολογία, εξωτερικά Γυναικολογικά Ιατρεία, 
Χειρουργεία, Μαιευτικά - Γυναικολογικά στείρωσης, Κέντρα μαστού, 
Κέντρα ανίχνευσης καρκίνου γεννητικών οργάνων. 

4. Οι πτυχιούχοι του τμήματος απασχολούνται στην εκπαίδευση 
σύμφωνα με την κάθε φορά ισχύουσα νομοθεσία. 

Μπορούν επίσης να εξελίσσονται σε όλο το φάσμα της διοικητικής ιε¬ 
ραρχίας της σχετικής με τον τομέα ειδικότητάς τους σύμφωνα με την 
κάθε φορά ισχύουσα νομοθεσία. 

5. Οι πτυχιούχοι του τμήματος Μαιευτικής μπορούν να ασκήσουν 
ελεύθερο επάγγελ|ΐα, με την προϋπόθεση ότι θα έχουν επί 2/ετία ασκή- 
σει.τις δραστηριότητες τους σύμφωνα με το (αντικείμενο εκπαίδευσης σε 
Νοσοκομεία ή άλλο Ίδρυμα υγείας αναγνωρισμένο για το σκοπό αυτό 


και μετά τη χορήγηση σχετικής άδειας από το Υπουργείο Υγείας Πρό¬ 
νοιας και Κοινωνικών Ασφαλίσεων. 

Άρθρο 3 

Επαγγελματικά δικαιώματα πτυχιούχων 
του τμήματος Επισκεπτών και Επισκεπτριών Υγείας 

1. Οι πτυχιούχοι του τμήματος Επισκεπτών και Επισκεπτριών 
Υγείας της Σχολής Επαγγελμάτων Υγείας και Πρόνοιοις των Τεχνολο¬ 
γικών Εκπαιδευτικών Ιδρυμάτων με βάση τις εξειδικευμένες επιστημο¬ 
νικές και τεχνικές γνώσεις τους, ασχολούνται είτε αυτοδύναμα, είτε σε 
συνεργασία με άλλους επιστήμονες στον τομέα της Υγείας και των Κοι¬ 
νωνικών Υπηρεσιών με το σχεδίασμά ανάπτυξη - εφαρμογή και (αξιολό¬ 
γηση παροχής όλων των Υπηρεσιών πρωτοβάθμιας φροντίδας υγείας 
και περίθαλψης. 

Η αναφορά αυτή σε θέματα υγείας προϋποθέτει και συνεπάγεται την 
επικέντρωση στις πρωτοβάθμιες φροντίδες υγείας και στις φροντίδες 
αποκατάστασης με έμφαση στην παροχή υπηρεσιών στο σπίτι, στο σχο¬ 
λείο, στο χώρο δουλειάς και γενικότερα στην κοινότητα, συμπεριλαμβα¬ 
νομένων και νοσηλευτικών υπηρεσιών, συντονιστικού ή προγραμματι¬ 
κού χαρακτήρα με εξαίρεση ιατρικές πράξεις που προϋποθέτουν την πα¬ 
ρέμβαση γιατρού. 

Ασκούν έργο αγωγής υγείας, συμβουλευτικής υγείας και εν γένει 
φροντίδας υγείας. 

2. Οι παραπάνω πτυχιούχοι έχουν δικαίωμα απασχόλησης είτε ως 
στελέχη του,Ιδιωτικού και του Δημόσιου τομέα. 

Συγκεκριμένα οι Επισκέπτες Επισκέπτριες υγείας δραστηριοποιού¬ 
νται στις παρακάτω Υπηρεσίες: 

Μονάδες και κέντρα πρωτοβάθμιου; φροντίδοις υγείοις και περίθοιλψης 
Νομαρχιών - Ψυχικής Υγιεινής - Υγιεινής της Εργασίας - Νοσοκο¬ 
μείων - Αποκατάστασης Μονάδων Μέριμνοις τρίτης ηλικίοις και γενικά 
σ’ όλες τις μονάδες πρωτοβάθμιου; φροντίδοις υγείοις και περίθοιλψης του 
Δημοσίου και ιδιωτικού τομέα καθώς και της τοπικής αυτοδιοίκη¬ 
σης. 

Υπουργείο Υγείας, Πρόνοιοις και Κοινωνικών Ασφαλίσεων Διευθύν¬ 
σεις Υγιεινής Νομαρχιών, Κέντρα Υγείας, Αγροτικά Ιατρεία, Ιατροκοι- 
νωνικά Κέντρα ΠΙΚΠΑ, Κέντρα μάνοις και παιδιού ΙΚΑ, τμήματα 
Υγιεινής και Πρόνοιας Ι.Κ.Α., Κέντρα Οικογενειακού Προγραμματι¬ 
σμού, κέντρα σχολικής υγιεινής, Βρεφονηπιακοί Σταθμοί. 

Ιατροκοινωνική Υπηρεσία Νοσοκομείου, Εξωτερικά Ιατρεία, διαβη- 
τολογικά Κέντρα, αντιφυματικά Κέντρα, Κέντρα αιμοδοσίοις, ογκολο- 
γικά ιατρεία, υπηρεσία ενδονοσοκομειακών λοιμώξεων επαγγελματική 
υγιεινή Νοσοκομείων, Ιατρεία και Κέντρα που παρέχουν (Π.Φ.Υ.) 
Πρωτοβάθμια Φροντίδα Υγείοις όλων των Ιατρικών τομέων του Νοσο¬ 
κομείου. 

Κέντρα κοινοτικής ψυχικής υγιεινής, μονάδες ημερήσιου; νοσηλείοις, 
εξωτερικά ιατρεία ψυχιατρικών νοσοκομείων, ιατροπαιδαγωγικά κέ¬ 
ντρα, κέντρα προστασίας τοξικομανίας και αλκοολισμού. 

Υπηρεσίες υγιεινής της εργασίοις, Ιατρεία βιομηχοινιών, εργοστα¬ 
σίων, ιατρεία ασφοιλιστικών ταμείων και φορέων. 

Κέντρα αποκατάστασης οιναπήρων, διευθύνσεις οιναπήρων και ασφα¬ 
λιστικών φορέων, κέντρα χρονίως πασχόντων. 

Υπηρεσίες μέριμνας για την τρίτη ηλικία, Κέντρα Ανοικτής Προστα- 
σίοις Ηλικιωμένων, Ιδρύματα περίθοιλψης Υπερηλίκων. 

3. Οι παραπάνω πτυχιούχοι απασχολούνται με τα εξής αντικείμενα: 

3.1. Σχεδίασμά και εφαρμογή προγραμμάτων Αγωγής Υγείοις με 
βάση τις κατευθύνσεις των αρμοδίων Υπηρεσιών και οργάνων σε άτομα 
και ομάδες. 

3.2. Ανίχνευση, μελέτη και αξιολόγηση των αναγκών υγείας του 
κάθε πληθυσμού και ιδιαίτερα των ευπαθών ομάδων και παραπομπή με 
ευθύνη τους στις οινάλογες υπηρεσίες διευκολύνοντας διαδικασίες πρό¬ 
σβασης. ;· 

3.3. Συμβολή στο σχεδίασμά, την εφαρμογή και αξιολόγηση της 
πρωτογενούς, δευτερογενούς και τριτογενούς πρόληψης. Στα πλαίσια 
αυτά διενεργούν με ευθύνη τους προσυμπτωματικό έλεγχο (80ΚΕΕΝ- 
ΙΝΟ ΤΕ5Τ)με σκοπό την έγκαιρη διάγνωση νοσημάτων (δευτερογενή 
πρόληψη) στις πρωτοβάθμιες υπηρεσίες φροντίδας υγείας, στα σχολεία, 
στους χώρους δουλειάς και ειδικότερα διενεργούν σωματομετρήσεις, 
δοκιμασίες οπτικής οξύτητας, ακουστικής οξύτητας, ζωτικής σπειρομέ- 
τρησης και έλεγχο σκελετικών διαταραχών αρτηριακής πίεσης, στομα¬ 
τικής και ατομικής υγιεινής. 

3.4. Εφαρμογή χειρισμών κοινοτικής παρέμβασης για την επιλογή 
των κοινοτικών φορέων και τον προσδιορισμό του τρόπου συμμετοχής 

τους σε προγράμματα αγωγής υγείας και γενικότερα προστασίας της 
υγείας τους. 

3.5. Πραγματοποίηση επισκέψεων στο σπίτι για συμβουλευτική 
υγείας σε ομάδες υψηλού κινδύνου για γενετικά, κοινωνικά νοσήματα 
και νοσήματα φθοράς (καρκίνο, καρδιοπάθειες, ατυχήματα, φυματί¬ 
ωση, σεξουαλικώς μεταδιδόμενα νοσήματα, διαβήτη, αλκοολισμό, τοξι¬ 
κομανία) και σε ευπαθείς ομάδες του πληθυσμού, ηλικιωμένους, έγκυες, 
βρέφη και παιδιά. 

3.6. Διενέργεια ανιχνευτικών δοκιμασιών για την εκτίμηση της εξέ¬ 
λιξης βρεφών και παιδιών. 

3.7. Διενέργεια με δική τους ευθύνη δερμοαντιδράσεων και εμβολια¬ 
σμών. 

3.8. Οργάνωση ομάδων για αυτοφροντίδα και αυτοβοήθεια σε θέ¬ 
ματα υγείας. 

3.9. Διενέργεια σε συνεργασία με τις αρμόδιες υπηρεσίες επί τόπου 
επιδημιολογικών και ιατροκοινωνικών ερευνών στα λοιμώδη και κοι¬ 
νωνικά νοσήματα, καθώς και στα ατυχήματα, παραπομπή αρμοδίως 
και αναλόγως και εφαρμογή μέτρων πρόληψης διασποράς λοιμωδών 
νοσημάτων στο σπίτι, στο σχολείο, στο νοσοκομείο, στον τόπο δουλειάς, 
σε κοινοτικά καταστήματα και μονάδες υγείας. 

3.10. Συμμετοχή σε προγράμματα διαχρονικής παρακολούθησης 

(ΡΌΐχο\ν-υρ). * 11 

3.11. Ανάπτυξη του εκπαιδευτικού προγραμματισμού και χαρα¬ 
κτήρα των κέντρων υγείας και κέντρων οικογενειακού προγραμματι¬ 
σμού στην αγωγή υγείας προς το κοινό που χρησιμοποιεί τις υπηρεσίες 
τους. 

3.12. Ασκηση συμβουλευτικής υγείας και αγωγή υγείας σε θέματα 
οικογενειακού προγραμματισμού εκτρώσεων και σεξουαλικώς μεταδι- 
δομένων νοσημάτων σε κέντρα υγείας, κέντρα οικογενειακού προγραμ¬ 
ματισμού, ιδιωτικές κλινικές, σχολεία. 

. 3.13. Επιμέλεια για τη σωστή εφαρμογή υγειονομικών μέτρων και 
κανονισμών, για να είναι δυνατή η πραγμάτωση των δικαιωμάτων των 
χρηστών υπηρεσιών υγείας και των δικαιωμάτων των ασθενών στην 
κλινική και μετακλινική τους φάση. 

3.14. Συμμετοχή στην ομάδα υγείας για γενετική καθοδήγηση. 

3.15. Άσκηση σχολικής υγιεινής σε συνεργασία με τον υπεύθυνο για¬ 
τρό. 

3.16. Συμμετοχή σε προγράμματα προστασίας και προαγωγής της 
υγείας των φυματικών, των διαβητικών, των καρκινοπαθών πολυμε- 
ταγγιζομένων και χρονίως πασχόντων, των εξωτερικών ιατρείων όλων 
των ιατρικών τομέων. 

3.17. Ασκηση κοινοτικής νοσηλευτικής. Υποστήριξη νοσηλευτική 
των υπηρεσιών και των ιατρείων του τομέα κοινωνικής ιατρικής. 

3.18. Δίερεύνηση των οικογενειακών συνθηκών για τη δυνατότητα 
και τον προγραμματισμό της νοσηλείας στο σπίτι. 

3.19. Σύνδεση της οικογένειας με το νοσηλευτικό ίδρυμα. Παροχή 
νοσηλευτικής φροντίδας στο σπίτι ή εκπαίδευση ικανών μελών της οικο¬ 
γένειας για το σκοπό αυτό. 

3.20. Βοήθεια στον ασθενή για να μπορέσει να αποδεχθεί τη νόσο 
του, εκπαίδευση, φροντίδα και αυτοεξυπηρέτηση, παροχή οδηγιών για 
την προφύλαξη των υγιών μελών της οικογένειας. 

3.21. Δίερεύνηση των υγεινομικών αναγκών των ασθενών που νοση¬ 
λεύονται στο σπίτι και έχουν την ευθύνη για την κάλυψη των ενδεδειγμέ- 
νων και εξιδικευμένων μέσων χρήσης νοσηλευτικής φροντίδας, υγιεινής 
και αποκατάστασης. 

3.22. Οργάνωση προγραμμάτων για εθελοντική αιμοδοσία στο νο¬ 
σοκομείο, στην κοινότητα, σε χώρους εργασίας. 

Συμμετοχή σε προγράμματα αιμοδοσίας και προγράμματα για δω¬ 
ρητές σώματος. 

3.23. Ελεγχος της κατάστασης του ψυχικά αρρώστου (στο σπίτι και 
στο κέντρο ή τη μονάδα) από πλευράς συμμόρφωσης στη φαρμακευτική 
αγωγή και της ενδεχόμενης εμφάνισης παρενεργειών της. 

Συνεργασία με τον ψυχίατρο και την οικογένεια του αρρώστου πάνω 
από κάθε ψυχοφαρμακευτικό σχήμα. 

3.24. Έλεγχος για τη σωστή διατροφή και τις συνθήκες διαβίωσης 
του ψυχικά αρρώστου από πλευράς καθαριότητας (ατομικής, των χώ¬ 
ρων διαμονής) καταλληλότητας τους από πλευράς αερισμού, φωτεινό- 
τητας κ.λπ. 

3.25. Συνεργασία και σύνδεση του προσωπικού των διαφόρων υπη¬ 
ρεσιών του συστήματος ψυχικής υγείας τις οποίες πιθανόν να χρησιμο¬ 
ποιεί ο άρρωστος π.χ. τις υπηρεσίες του προστατευόμενου εργαστηρίου 
του μετανοσοκομειακού ξενώνα* του τμήματος ενδονοσοκομειακής νο¬ 


σηλείας και του νοσοκομείου ημέρας. 

Συμμετοχή των Επισκεπτών Επιακεπτριών υγείας στον προγραμμα¬ 
τισμό της αποκατάστασης του ψυχικά πάσχοντος και επανατροφοδό- 
τηση του προσωπικού με πληροφορίες σχετικά με την πορεία του αρρώ¬ 
στου. 

3.26. Υπευθυνότητα στη διακίνηση των φαρμάκων του φαρμακείου 
του Κ.Κ.Ψ.Υ. (Κέντρου Κοινοτικής Ψυχικής Υγιεινής), συμμετοχή 
στην τήρηση του μητρώου των πελατών καθώς και στην τήρηση δεδο¬ 
μένων και στατιστικών στοιχείων. Επίσης συμμετοχή στην κατά και¬ 
ρούς αξιολόγηση της δουλειάς των μελών Κ.Κ.Ψ.Υ. 

3.27. Συνεργασία με τις τοπικές αρχές, τους φορείς και τις οργανώ¬ 
σεις στα προγράμματα κοινοτικής παρέμβασης και την επιτροπή ψυχι- 
κής υγείας, όπου γίνεται ο συνδυασμός του γνωστικού αντικειμένου με 
την εξειδίκευση στην ψυχική υγεία π.χ. ανάπτυξη ομάδων κατοίκων με 
εκπαιδευτικό στόχο, θέματα ψυχοκοινωνικής υγείας (π.χ. κάπνισμα και 
υγεία, ατομική καθαριότητα, πρόληψη του καρκίνου, οικογενειακός 
προγραμματισμός, αντισύλληψη κ.λπ.). 

3.28. Συμμετοχή στα προγράμματα ανίχνευσης «περιπτώσεων». 

3.29. Συμμετοχή στα ερευνητικά προγράμματα των Κέντρων Κοι¬ 
νοτικής Ψυχικής Υγιεινής. 

_ 3.30. Παροχή Α' Βοηθειών στις υπηρεσίες επαγγελματικής υγιει- 
νής, συμμετοχή σε προγράμματα ειδικών προληπτικών εξετάσεων σε ει¬ 
δικές ομάδες εργαζομένων, προσυμπτωματικών ελέγχων, προγραμμά¬ 
των διαλογής. 

Συμμετοχή στις μετρήσεις διαφόρων παραμέτρων, θόρυβο, κλίμα, 
υγρασία, αέρια κ.λπ. 

Πραγματοποίηση κατ’ οίκον επισκέψεων στις οικογένειες των εργα¬ 
ζομένων για θέματα υγείας σε ανάλογες περιπτώσεις. 

3.31. Καθοδήγηση των «αναπήρων για φυσική αποκατάσταση και 
συμβολή από πλευράς κοινωνικής νοσηλευτικής στην επαγγελματική 
και κοινωνική αποκατάσταση. Εκτίμηση σε αποκαταστατικά μέσα. 

3.32. Διδασκαλία στους ανάπηρους για χρησιμοποίησή των μέσων, 
για αυτοφροντίδα και αυτοεξυπηρέτηση."^”' 

3.33. Σύνδεση των κέντρων αποκατάστασης και των οικογενειών 
των αναπήρων. 

3.34. Αξιολόγηση των περιστατικών αναπηρίας που έχουν ανάγκη 
να υποβληθούν σε κλειστό πρόγραμμα αποκατάστασης. 

3 35. Παροχή οδηγιών στους ανάπηρους και τους οικείους τους για 
την ορθή τοποθέτηση στο κρεββάτι και τα αμαξίδια, για πρόληψη παρα¬ 
μορφώσεων και συρικνώσεων. 

3.36. Παροχή νοσηλευτικής φροντίδας για την πρόληψη ?:αι θερα¬ 
πεία των κατακλίσεων των ατόμων με ειδικές ανάγκες στο σπίτι ή στη 
μονάδα αποκατάστασης. 

3.37. Εκπαίδευση των παραπληγικών και τετραπληγικών για τον 
έλεγχο των ορθοκυστικών διαταραχών στο σπίτι ή στη μονάδα αποκα¬ 
τάστασης. 

3.38. Διδασκαλία στις οικογένειες των υπερηλίκων για μεταβολές 
βιολογικές στο γήρας, για να κατανοήσουν τη συμπεριφορά τους. 

3.39. Υποστήριξη της οικογένειας στη μέριμνα για τη συστηματική 
περιοδική ιατρική παρακολούθηση των υπερηλίκων και εξασφάλιση 
ανάλογων προσβάσεων. 

3.40. Ενέργεια συνδέσμου μεταξύ του νοσηλευόμενου υπερήλικα, 
της οικογένειας του και του ιδρύματος. 

Εφ’ όσον ο πάσχων υπερήλικας παραμείνει στο σπίτι συμβουλεύει τον 
ίδιο και την οικογένειά του για τη νοσηλευτική φροντίδα,.την υγιεινή - 
διαιτητική και φαρμακευτική αγωγή του υπερήλικα και την προφύλαξη 
των οικείων. ■ 

4. Οι πτυχιούχοι του τμήματος συμμετέχουν στην εκπαίδευση και σέ 
όλα τα προγράμματα επιμόρφωσης ι σαν εκπαιδευτικός και σαν εκπαι¬ 
δευτής Αγωγής Υγείας με ανάλογα για τήν κάθε θέση προσόντα και 
σύμφωνα με την ισχύουσα κάθε φορά νομοθεσία. Συμμετέχει επίσης σε 
ερευνητικά προγράμματα της ειδικότητάς του. 

5. Οι πτυχιούχοι του τμήματος μπορούν να εξελίσσονται σε όλο το 
φάσμα της διοικητικής ιεραρχίας της σχετικής με τους ΐομείς της ειδι¬ 
κότητας τους σύμφωνα με την κάθε φορά ισχύουσα νομοθεσία. 

6. Οι παραπάνω πτυχιούχοι ασκούν τΟ επάγγελμα στο πλαίσιο των 
παραπάνω επαγγελματικών τους δικαιωμάτων μετά την απόκτηση 

άδειας άσκησης επαγγέλματος που χορηγείται από τις αρμόδιες Υπηρε¬ 
σίες Υγείας, Πρόνοιας και Κοινωνικών Ασφαλίσεων. 

Άρθρο 4 

Επαγγελματικά δικαιώματα 

Πτυχιοΰχων του τμήματος Διοίκησης μονάδων Υγείας και 
Πρόνοιοις της Σχολής Διοίκησης και Οικονομίας 

1. Οι πτυχιοϋχοι του τμήματος Διοίκησης μονάδων Υγείας και Πρό¬ 
νοιας της Σχολής Διοίκησης και Οικονομίας των Τεχνολογικών Εκπαι¬ 
δευτικών Ιδρυμάτων με βάση τις εξειδικευμένες επιστημονικές και τε¬ 
χνικές γνώσεις τους ασχολούνται επαγγελματικά είτε αυτοδύναμα, είτε 
σε συνεργασία με «άλλους επιστήμονες με τη μελέτη, έρευνα και εφαρ¬ 
μογή της σύγχρονης τεχνολογίας στη διοίκηση μονάδων υγείας και 
πρόνοιας. 

2. Οι παραπάνω πτυχιούχοι έχουν δικαίωμα απασχόλησης, ως στε¬ 
λέχη μονάδων υγείας και πρόνοιας, στον ιδιωτικό και δημόσιο τομέα. 

Στα πλαίσια της άσκησης του επαγγέλματος τους ασκούν τις παρα¬ 
κάτω δραστηριότητες: 

2.1. Άσκηση διοικητικών καθηκόντων σε διοικητικές και επιτελικές 
υπηρεσίες μονάδων υγείας και πρόνοιας. 

2.2. Άσκηση ιιποπτείας και διοίκησης προσωπικού μονάδων υγείας 
και πρόνοιοις, εκτός του νοσοκομειοικού προσωπικού. 

2.3. Παροικολούθηση εισαγωγής και εξαγωγής ατόμων σε μονάδες 
υγείοις και πρόνοιοις και τήρηση των λογαριασμών τους. 

2.4. Συμμετοχή στον προσδιορισμό του έργου των μονάδων υγείας 
και πρόνοιοις σε συνεργασία με το υγιειονομικό, τεχνικό κ.λπ. προσω¬ 
πικό. 

2.5. Συμμετοχή στη βελτίωση και οινάπτυξη υπηρεσιών μονάδων 
υγείοις και πρόνοιας. 

2.6. Συμμετοχή στην κατάρτιση και εφαρμογή οικονομικού προ¬ 
γράμματος μονάδων υγείοις και πρόνοιας. * 

2.7. Συμμέτοχη στην κατάρτιση προϋπολογισμού μονάδων υγείας 

και πρόνοιας. ' 

2.8. Συμμετσχή στην κατάρτισή κτιριολογικού προγράμματος μονά¬ 
δων υγείοις και πρόνοιοις. 

2.9. Συγκέντρωση, επεξεργασία και αξιοποίηση στατιστικών στοι¬ 
χείων μονιάδων υγείοις και πρόνοιοις. 

2.10. Συμμετοχή στον προγραμματισμό και οινάπτυξη δραστηριοτή¬ 
των μονάδων υγείοις και πρόνοιοις. 

2.11. Προμήθεια τροφίμων, φαρμάκων, εξοπλισμών κ.λπ. μονάδων 
υγείας και πρόνοκχς. 

3. Οι παραπάνω πτυχιούχοι εξελίσσονται σε όλο το φάσμα της διοι¬ 
κητικής ιεραρχίας της σχετικής με τους τομείς της ειδικότητάς τους, 
σύμφωνα με την κάθε φορά ισχύουσα νομοθεσία. 

4. Οι πτυχιούχοι του τμήματος Διοίκησης Μονάδων Υγείοις και Πρό- 
νοιιχς της Σχολής Διοίκησης και Οικονομίοις των Τ.Ε.Ι. απασχολούνται 
στην εκπαίδευση σύμφωνα με την κάθε φορά ισχύουσα νομοθεσία. 

Επίσης μπορούν να απασχοληθούν σε έρευνα θεμάτων της ειδικότη¬ 
τάς τους. 

5. Οι πτυχιούχοι του τμήματος Διοίκησης Μονάδων Υγείοις και Πρό¬ 
νοιας των Σ.Δ.Ο. των Τ.Ε.Ι. με την απόκτηση του πτυχίου τους ασκούν 
το επάγγελμα στο πλαίσιο των πιο πάνω επαγγελματικών δικαιωμά¬ 
των: 

Άρθρο 5 

1. Η ισχύς οιυτού του Προεδρικού Διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

2. Στον Υπουργό Εθνικής Παιδείοις και θρησκευμάτων οιναθέτουμε 
την δημοσίευση και εκτέλεση του παρόντος διατάγματος. 

Αθήνα, 8 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΙ ΤΗΣ ΚΥΒΕΡΝΗΣΗΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΝΑΣΤΑΣΙΟΣ ΠΕΠΟΝΗΣ ΓΙΩΡΓΟΣ Α. ΠΑΠΑΝΔΡΕΟΥ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

/ ΑΠΟΣΤΟΛΟΣ ΚΑΚΛΑΜΑΝΗΣ 


ΠΡΟΕΔΡΙΚΟ ΔΙΑΤΑΓΜΑ 352 (4) 

Τροποποίηση των διατάξεων της παρ. 1 του άρθρου 2 του Π.Δ. 
389/83 «Διαδικασία και προϋποθέσεις πρόσληψης, απασχόλησης 
και αμοιβής Επισκεπτών Καθηγητών στα Ανώτατα Εκπαιδευτικά 
Ιδρύματα» (Α 141) και του εδ. β’ της παρ. 4 του άρθρου 1 και εδ. β’ 
της παρ. 4 του αρ. 2 του Π.Δ. 473/83 «Διαδικασία και προϋποθέ¬ 
σεις πρόσληψης, απασχόλησης και αμοιβής Εντεταλμένων Επίκου¬ 
ρων Καθηγητών και Ειδικών Επιστημόνων στα Α.Ε.Ι.» (Α 181). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 18 παρ. 1,2 και 3 και 50 παρ. 1 του Ν. 
1268/82 «Για τη δομή και λειτουργία των Ανωτάτων Εκπαιδευτικών 
Ιδρυμάτων (Α 87) και 

2. Την αριθμ. 261/1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείοις και Θρησκευμά¬ 
των, αποφασίζουμε: 

Άρθρο 1 „ 

Η παρ. 1 του άρθρου 2 του Π.Δ. 389/83 «Διαδικασί και Προϋποθέ¬ 
σεις πρόσληψης, απασχόλησης, και αμοιβής Επισκεπτών Καθηγητών 
στα Ανώτατα Εκπαιδευτικά Ιδρύματα» (Α 141) αντικαθίσταται ως 
ακολούθως: 

«1.Ή πρόσκληση επισκέπτη καθηγητή γίνεται με απόφαση της Γενι¬ 
κής Συνέλευσης του Τμήματος, η οποία λαμβάνεται με την απόλυτη 
πλειοψηφία του συνόλου των μελών της μετά από πρόταση οποιουδή- 
ποτε μέλους της ή της Γενικής Συνέλευσης του τομέα για την κάλυψη 
των ειδικών εκπαιδευτικών αναγκών το οποίου γίνεται η πρόσκληση». 

Άρθρο 2 

Το εδάφιο β’ της παρ. 4 του άρθρου 1 και το έδάφιο β' της παρ. 4 του 
άρθρου 2 του Π.Δ. 473/83 «Διαδικασία και προϋποθέσεις πρόσληψης, 
απασχόλησης και αμοιβής εντεταλμένων επίκουρων καθηγητών και Ει¬ 
δικών Επιστημόνων» (Α 181), οιντικαθίσταται ως ακολούθως: 

«β) Υποψήφιος που συγκέντρωσε υπέρ αυτού την απόλυτη πλειοψη¬ 
φία του συνόλου των εκλεκτόρων θεωρείται ότι έχει επιλεγεί». 

Στον Υπουργό Εθνικής Παιδείοις και θρησκευμάτων οιναθέτουμε τη 
δημοσίευση και εκτέλεση του παρόντος διατάγματος. 

Αθήνα, 8 Ιουνίου 1989 
0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

0 ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ Α. ΠΑΠΑΝΔΡΕΟΥ 
- Ψ- 

ΠΡΟΕΔΡΙΚΟ ΔΙΑΤΑΓΜΑ 353 (5) 

Ίδρυση Εργαστηρίου Διδακτικής θετικών Επιστημών στο Παιδαγω¬ 
γικό Τμήμα Δημοτικής Εκπαίδευσης του Ποινεπιστημίου Κρήτης 
και καθορισμός του εσωτερικού του κανονισμού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του Ν. 1268/ 
1982 (Α' 87) όπως το τελευταία τούτο τροποποιήθηκε με το άρθρο 48 
παρ. 2 του Ν. 1404/1983 (Α’ 173). 

2. Τη γνώμη της Γενικής Συνέλευσης του Παιδαγωγικού Τμήματος 
Δημοτικής Εκπαίδευσης του Παν/μίου Κρήτης (συνεδρίαση 17/ 
22.9.87). 

3. Τις αριθμ. 305/1988 και 265/1989 γνωμοδοτήσεις του Συμ¬ 
βούλιου της Επικράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Άρθρο 1 
Ίδρυση 

Ιδρύεται στο Παιδαγωγικό Τμήμα Δημοτικής Εκπαίδευσης του Πανε¬ 
πιστημίου Κρήτης Εργαστήριο Διδακτικής θετικών Επιστημών. 

Άρθρο 2 

Εσωτερικός κανονισμός 

Ο Εσωτερικός κανονισμός του ιδρυόμενου με το προηγούμενο άρθρο 
εργαστηρίου καθορίζεται, σύμφωνα με τους ορισμούς των επομένων άρ¬ 
θρων. 

Άρθρο 3 

Αποστολή 

Το εργαστήριο έχει ως αποστολή: 

α) Την κάλυψη των διδακτικών αναγκών, ιδιαίτερα όσον αφορά την 
πειραματική διαδικασία της διδασκαλίας και την πρακτική εξάσκηση 
των φοιτητών του τμήματος σε προπτυχιακό και μεταπτυχιακό επί¬ 
πεδο. 

β) Την κάλυψη διδακτικών αναγκών των άλλων τμημάτων του Πα¬ 
νεπιστημίου Κρήτης, εφόσον τούτο είναι δυνατό και ζητείται από τα 
τμήματα αυτά. 

γ) Τη διεξαγωγή έρευνας στη διδακτική των θετικών επιστημών και 
στα συναφή αντικείμενα και γενικότερα στις επιστήμες της αγωγής και 
τις συναφείς προς αυτές. 

δ) Την παροχή υπηρεσιών κατά τα προβλεπόμενα στο άρθρο 7 του Ν. 
1268/1982. 

ε) Τη συνεργασία με εκπαιδευτικές υπηρεσίες για προώθηση θεμά¬ 
των κοινού ενδιαφέροντος. 

Άρθρο 4 

Προσωπικό 

Το προσωπικό του εργαστηρίου απαρτίζεται από τα μέλη ΔΕΠ του 
Παιδαγωγικού Τμήματος Δημοτικής Εκπαίδευσης που το γνωστικό 
τους αντικείμενο εμπίπτει στα ερευνητικά ενδιαφέροντα του εργαστη¬ 
ρίου όπως αυτά ορίζονται στο άρθρο 3 του παρόντος διατάγματος κα¬ 
θώς και από τα μέλη ΕΔΤΠ που τοποθετούνται στο εργαστήριο. 

Άρθρο 5 

Διοίκηση 

Το εργαστήριο διευθύνεται από Διευθυντή μέλος του διδακτικού ερευ¬ 
νητικού προσωπικού του τμήματος, που ανήκει κατά προτεραιότητα 
στις βαθμίδες του καθηγητή ή του αναπληρωτή καθηγητή, σύμφωνα με 
τις διατάξεις του άρθρου 7 παρ. 1 του Ν. 1268/1982, όπως ισχύουν. 

Ο Διευθυντής εκλέγεται με τη διαδικασία που ορίζουν οι διατάξεις του 
προεδρικού διατάγματος 46/1989 (Α 21). 

Άρθρο 6 
Αρμοδιότητες 

Ο Διευθυντής του εργαστηρίου ασκεί τις αρμοδιότητες που ορίζει το 
άρθρο 7 του Ν. 1268/82 και επιπλέον: 

- Καταρτίζει και υποβάλλει στη Γ ενική Συνέλευση του τμήματος τό 
ετήσιο πρόγραμμα λειτουργίας του και μεριμνά για την τήρησή του. 

- Συντονίζει το διδακτικό και ερευνητικό έργο. 

- Μεριμνά για τη στελέχωσή του με το αναγκαίο προσωπικό. 

- Μεριμνά για την οικονομική διαχείριση των πόρων. 

- Είσηγείται στο τμήμα για την προμήθεια του απαραίτητου εξοπλι¬ 
σμού. 

- Τποβάλλει στο τμήμα τον ετήσιο απολογισμό των δραστηριοτήτων 
και 

- Υπογράφει κάθε εξερχόμενο έγγραφο και γενικά είναι υπεύθυνος 
για την ομαλή και αποδοτική λειτουργία του. 

Άρθρο 7 
Πόροι 

Πόροι του εργαστηρίου είναι: 

- Οι πιστώσεις που προέρχονται από τον τακτικό προϋπολογισμό, τις 
δημόσιες επενδύσεις ή την ιδιαίτερη περιουσία του ιδρύματος και χορη¬ 
γούνται από το τμήμα με τη διαδικασία του άρθρου 8 παρ. 3 του Ν. 
1268/1982. 

- Οι κληρονομιές, τα κληροδοτήματα, οι δωρεές και κάθε άλλη οικο¬ 


νομική ενίσχυση προς το Πανεπιστήμιο Κρήτης για τους σκοπούς του 
εργαστηρίου. 

Τα έσοδα από την παροχή υπηρεσιών, σύμφωνα με το άρθρο 3 του 
Π.Δ. 159/1984 (Α' 53). 

- Τα κονδύλια που προέρχονται από τα ιδιαίτερα ερευνητικά προ¬ 
γράμματα. 

Άρθρο 8 

Τηρούμενα Βιβλία 

Για τις ανάγκες του εργαστηρίου τηρούνται τα ακόλουθα βιβλία και 
στοιχεία: 

- Βιβλίο Πρωτοκόλλου 

- Βιβλίο περιουσιακών στοιχείων 

- Φάκελλος οικονομικών στοιχείων για κάθε έτος 

- Κατάλογος επιστημονικών οργάνων και περιοδικών 

Άρθρο 9 
Ώρες λειτουργίας 

Το εργαστήριο λειτουργεί κατά τις εργάσιμες ημέρες και ώρες, σύμ¬ 
φωνα με τον κανονισμό του Πανεπιστημίου. 

Άρθρο 10 

Στους χώρους εγκατάστασης του εργαστηρίου υπάρχει πινακίδα με 
την ονομασία του και το όνομα του Διευθυντή ή του υπεύθυνου για το 
συγκεκριμένο χώρο. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 8 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ Α. ΠΑΠΑΝΔΡΕΟΥ 
-♦- «; 

ΠΡΟΕΔΡΙΚΟ ΔΙΑΤΑΓΜΑ 354 (6) 

Ίδρυση ενορίας του Ιερού Ενοριακού Ναού Προφήτου Ηλία, Νεράιδα 
της Ιεράς Μητροπόλεως Λαρίσης και Πλαταμώνος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παρ. 2 του άρθρου 36 του Ν. 590/77, «περί καταστατικού 
χάρτου της Εκκλησίας της Ελλάδος (ΦΕΚ 146/1977 τ.Α') σε συνδυα¬ 
σμό με τα άρθρα 2 και 3 του αριθμ. 8/79 κανονισμού της Ιεράς Συνό¬ 
δου της Εκκλησίας της Ελλάδος, περί Ιερών Ναών και Ενοριών (ΦΕΚ 
1/1980 τ.Α'). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Λαρίσης και Πλαταμώνος που περιλαμβάνεται στο από¬ 
σπασμα της υπ’ αριθμ. 267/21.2.89 πράξεώς του. 

3. Την υπ’ αριθμ. 418/1988 γνωμοδότηση του Δημοτικού Συμβου¬ 
λίου του Δήμου Λάρισας. 

4. Την αριθμ. 279/1989 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και θρήσκευμά- 
των, αποφασίζουμε:. 

Άρθρο μόνο 

Ιδρύεται ενορία του Ιερού Ενοριακού Ναού Προφήτου Ηλία, Νεράιδα 
Λαρίσης της.Ιεράς Μητροπόλεως Λαρίσης και Πλαταμώνος. 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

Αθήνα, 8 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ Α. ΠΑΠΑΝΔΡΕΟΥ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Γ ~ ?ν * 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 οελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β> 

» 

» 

» 

Β’ 

» 

10.000 

Υ) 

» 

» 

» 

Γ 

» 

4.000 

δ) 

» 

» 

» 

Δ’ 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

-στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

’ η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

- 1.000 

0 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















